Nikoline, August og Victoria bruger meget gerne en uge af sommerferien på at dygtiggøre sig i sang og musik. - Ingen i min klasse interesserer sig for musik, så det er skønt at være sammen med nogen, der deler samme interesse, siger Nikoline Kielstrup på 13 år. Julia Østergaad underviser det lille band i denne uge, og hun kan godt forstå dem. - Det er stort for et lille menneske at få lov til at indspille en CD, siger hun. Hun er meget overrasket over deres potentiale. - Jeg er mega-rørt, når jeg hører, hvad de kan, fortæller Julie Østergaard. Hun har aldrig hørt en 13-årig synge så godt som Nikoline Kielstrup. En ros, som Nikoline Kielstrup både er overrasket over og glad for. - Jeg troede ikke at jeg kunne synge. Det har jeg fået at vide i skolen, og det er jeg blevet mobbet med, fortæller hun. Underviseren kan godt sætte sig ind i Nikoline Kielstrups følelser. - Jeg kender det virkelig, når man brænder inde med musikken og gerne vil det. og det kan jeg genkende i de her børn, siger hun. Hør musikken øverst i artiklen.

Referat:
I denne uge har børn og unge i Aalborg Kommune mulighed for at udleve drømmen om at indspille en sang på CD i Musikkens Hus.